Božidar Širola

Dr. **Božidar Širola** (Žakanje, 20. prosinca 1889. &ndash; Zagreb, 10. travnja 1956.), hrvatski skladatelj i glazbeni pisac, muzikolog i etnomuzikolog.

U Karlovcu je završio pučku školu i pohađao glazbenu školu. Realnu gimnaziju, započetu u Karlovcu završio je u Zagrebu, gdje je nastavio i učenje violine kod Ladislava Miranova, a po završetku gimnazije upisao je studij matematike i fizike. Diplomirao je 1913. i odmah se zaposlio kao nastavnik, te nastavio kao privatni učenik Ivana pl. Zajca učiti glazbenu teoriju i instrumentaciju. Već tada je Širola skladao, i neke su njegove skladbe izvedene u Zagrebu. Kao zborovođa *Akademskoga glazbenog društva Mladost* putovao je po Austriji, Madžarskoj, Njemačkoj, upoznao značajne skladatelje, te nastavio glazbeno usavršavanje na *Institutu za glazbene nauke* Sveučilišta u Beču. Na osnovi disertacije *Das istrische Volkslied* stekao je 1921. naslov doktora filozofije, postavši tako prvi hrvatski školovani muzikolog. Božidar Širola bio je kustos, zatim ravnatelj Etnografskoga muzeja u Zagrebu. Poznat je kao skladatelj (gotovo svih glazbenih oblika), muzikolog (autor prvog sustavnog pregleda povijesti hrvatske glazbe) i etnomuzikolog (autor brojnih rasprava o hrvatskoj folklornoj glazbi). Umro je u Zagrebu 10. travnja 1956. 

## Kompozicije
### Razno
* *V protuletju*: pet stavaka za sopran i gudački kvartet op. E.5
* *24 dvoglasne invencije* u svim dur i mol premetima za klavir 
* *Oratorium von den heilige Cyrill und Methodius*
* *Suita iz "Šume Striborove"*  za klavir
* *Düsseldorfer Foxtrott* (Tekst: Peter Korfmacher) (22.VI.1955)
* *Koncertni andante*, op. D 24
* *Plavo more* - tango
* *Žudnja* (sopran i klavir) (12.II.1947)
* *Četiri skladbe* za klavir (Po starim skicama izrađeno 15. i 16.VI.1945 u Zagrebu)
* *Prizori iz marionetske igre*, suita za veliki orkestar (Zagreb, na Pankracijevo 1945.)
* *Zapis u spomenar*, za klavir (Zagreb 1943; 16.X.1943)
* *Sinfonijeta* G-dur za gudački orkestar
* *Sonatina antica*, za klavir (Zagreb 1929; 31.I.1929)
* *Idyllisches Intermezzo*, Pantomime in 2 Teilen
* *Tri bagatele*, za klavir (1921)
* *Uvertira* A-dur (10.4.1920. povratio mi g. rav. Sachs, jer nije zrelo za izvedbu)
* *Sjene*, balet
* *Notturno* simfonijska pjesan za sopran i veliki orkestar (Zagreb, 1916)
* *Simfonijski scherzo* G-dur
* *Duet* C-dur za 2 violine
* *Romanca* za violinu i gudački orkestar
* *Rêverie* za veliki orkestar
* *Concerto da camera* per due flauti concertanti col accompagnamento di tre clarinetti, quatro corni e stromenti ad arco
* *Petit jardiner*, dječja francuska gluma za dječji zbor i klavir
### Sonate za klavir
* IX. sonata za klavir f-mol (25-IX-1955)
* VIII. sonata za klavir F-dur (Zagreb 1954)
* VII. sonata za klavir d-mol (Zagreb 1954)
* VI. sonata za klavir C-dur (Zagreb 1951; 13.XI.1951)
* V. sonata za klavir B-dur (Zagreb 1951)
* IV. sonata za klavir As-dur (Zagreb 1951; 19.X.1951)
* III. sonata za klavir cis-mol (Zagreb 1951; 2.X.1951)
* II. sonata za klavir G-dur (Zagreb 1951; 26.IX.1951)
* I. sonata E-dur (Zagreb 1945. Izrađeno po staroj skici; 22.VI.1945)
### Sonate za violinu i klavir
* II. sonata za violinu i klavir : F-dur (Lovran, 1955)
* Sonata za violinu i klavir D-dur (Lovran, 28.VIII.1952 u podne)
### Gudački kvarteti
* XIII. gudački kvartet A-dur (Zagreb 1955; 30.XI.1955)
* XII. gudački kvartet f-mol (Lovran 1955; 2.VIII.1955)
* XI. gudački kvartet A-dur (Zagreb 1955; 9.VI.1955)
* X. gudački kvartet F-dur (Little) (Zagreb 1955; 25.V.1955)
* IX. gudački kvartet G-dur (Nizozemski) (Posvećeno dru. Jaapu Kunstu, Zagreb 1953)
* VII. gudački kvartet h-mol (Opatija - Zagreb 1951; 15.IX.1951. Zagreb)
* VI. gudački kvartet A-dur (Zagreb 1951; 20.IX.1951)
* V. gudački kvartet g-mol (Zagreb 1951; 28.VII.1951)
* II. kvartet C-dur Bodulski (Sv. Jelena / 1933; u Zagrebu mj. siječnja 1950)
* I. Gudački kvartet d-mol Medjimurski (1927)
### Sonata za violoncello i klavir
* Sonata za violoncello i klavir C-dur (Zagreb 1952)
### Klavirski triji
* Trio G-dur za violinu, violoncello i klavir (po motivima hrvatskih narodnih popjevaka iz Gundinaca u Slavoniji) (20.XII.1939)
* Trio u D-duru za klavir, violinu i violoncello
* Trio C-dur za violinu, violoncello i klavir (Izlake, 1937; 25. VII. 1937)
### Simfonije
* 2. simfonija a-mol (Započeta 1945)
* Simfonija e-mol za veliki orkestar (21.VII. (na dan proroka Danijela) 1945. iza 7 sati na večer)